system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Minei?
assistant
Mineiul (în greaca veche Μηναιον) este o carte liturgică (sau bisericească) din ritul bizantin ce conține slujbele sărbătorilor cu dată fixă pentru fiecare lună de peste anul bisericesc. Sunt deci douăsprezece, pentru cele douăsprezece luni ale anului.

În tradiția liturgică slavonă
Tradiția rusă cunoaște trei versiuni de mineie:
 Минея месячная – Versiune integrală a mineielor, care cuprinde slujbele specifice ciclului fix anual în integralitatea sa, adică slujbele specifice ale fiecărui sfânt în parte, precum și ale fiecărei sărbători cu dată fixă.
 Минея общая – Versiune care este o culegere a imnelor și rugăciunilor ce se adresează tuturor sfinților din același grup (apostol, episcop, mucenic, călugăr etc.), după cum și imnele și rugăciunile comune sărbătorilor dintr-o aceeași grupă (sărbătorile lui Hristos, ale Crucii, ale Maicii Domnului, ale îngerilor, ale Înainte Mergătorului). Această versiune poate fi deci utilizată și pentru sfinții care nu au (sau nu mai au) astăzi o slujbă a lor, sau a căror slujbă este incompletă. În parohiile mai sărace această versiune putea lua locul celor 12 mineie.
 Минея праздничная – Versiune a mineielor conținând slujbele marilor sărbători și a sfinților celor mai importanți.

În tradiția liturgică românească
Biserica Ortodoxă din Țările Române a folosit pentru traducerea mineielor variantele grecești (Constantinopol și Veneția), din mai multe motive:
vechimea tradiției manuscrise grecești;
legăturile Țărilor Române cu Muntele Athos;
influența liturghiei grecești în epoca fanariotă;
dependența de veacuri a Bisericii române față de Patriarhia de Constantinopol.
Acest lucru a condus la situația de azi a mineielor românești, anume că nu conțin practic nici un sfânt din tradiția rusă.

Bibliografie
Léon Clugnet, Dictionnaire grec-français des noms liturgiques en usage dans l'Église grecque, Paris, 1895, p. 99, art. Μηναῖον
Martine Roty, Dictionnaire russe-français des termes en usage dans l'Église Russe, 3e édition revue et augmentée, Institut d'études slaves, Paris, 1992, p. 69, art. « МИНЕИ »

Legături externe 

 Dicționar liturgic - Minei , 27 martie 2009, Pr. Asist. Dr. Ioan Valentin Istrati, Ziarul Lumina

Liturgică
Ritul bizantin